armvectores/hy_wikipedia_2023 huggingface dataset:
Այգեհատ

Այգեհատ,
գյուղ Հայաստանի Հանրապետության Լոռու մարզի Ալավերդու տարածաշրջանում, Ալավերդի քաղաքից 9 կմ հարավ-արևմուտք, իսկ մարզկենտրոնից 43 կմ հյուսիս-արևելք։ Գյուղը տեղադրված է Դեբեդ գետի ձախ ափին, բարձրադիր սարավանդում՝ ծովի մակարդակից 1150 մ բարձրության վրա։
Գյուղը նախկինում Այգեհատ կամ Իգահատ անվան տակ մտել է Թիֆլիսի նահանգի Բորչալուի գավառի մեջ։ Այն վերանվանվել է Դանուշավան 1963 թվականին հեղափոխական Դանուշ Շահվերդյանի անունով։ Գյուղն կրկին անգամ Այգեհատ է վերանվանվել 1991 թ.-ի ապրիլի 3-ին։
Հին գյուղատեղի ավերակները տարածված են Քոբայրավանքից շուրջ երկու կիլոմետր հյուսիս, պահպանվել են առանձին շինությունների հետքեր, Գողգոթավանք եկեղեցին և մի քանի խաչքար։ Հնագույն վիմագիր արձանագրությունը գրվել է 1211 թվականին, իսկ վերջինը` 1579-ին։ 
Վերջին ժամանակների տեղազննություններից և պեղումներից պարզ է դարձել, որ այս տարածքը՝ Դեբեդի ձախափնյա բարձրադիր լանջը, XIII-XIV դարերում եղել է հայաստանի հյուսիսարևելյան խաղողագործության ու գինեգործության կարևոր մասերից մեկը (հատկապես խաղողի սև տեսակի)։ Իգահատ գյուղատեղից դեպի հյուսիս՝ Դեբեդի ձախափնյա լանջին, որոշ ընդհատումներով, այգիները շարունակվել են մինչև Սանահին կայարան։ Այդ այգիների ընդհանուր տարածքը (միջին բարձրությունը` 850 մ) 20-25 հեկտար է եղել՝ փռված Դեբեդի ձախափնյա արևելահայաց լանջին։
Քանի որ Իգահատին հարող այգիները վերջինն էին, դրանից դեպի հարավ խաղող չէր աճում, հետևաբար ստացել է նման անվանում` իգի (այգի) և հատնել (վերջանալ) բառաբարդումից։


== Կլիմա ==
Կլիման մերձարևադարձային է, չափավոր շոգ և չորային ամառներով, մեղմ ձմեռներով։ Տարեկան թափվում են 500-600 մմ մթնոլորտային տեղումներ։ Ագրոկլիմայական տեսակետից ընկած է ինտենսիվ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Այգեհատի մշտական բնակչությունը կազմել է 263, առկա բնակչությունը` 243 մարդ, բնակչության փոփոխությունը ժամանակի ընթացքում` ստորև.


== Պատմամշակութային կառույցները ==

Գյուղում են գտնվում Սբ. Սարգիս (VI-VII դդ.), Գողգոթավանք (X-XVII դդ.) եկեղեցիները և Ս. Սարգիս մատուռը (XVI-XVIIդդ.)։ Գյուղից ոչ հեռու գտնվում է “Քոբայրի” վանքը։


== Գյուղատնտեսություն ==
Գյուղատնտեսական հողերը գրեթե ամբողջությամբ օգտագործվում են որպես վարելահողեր՝ կազմելով 281 հա։ Պետական հողերը հիմնականում օգտագործվում են արոտավայրերի և վարելահողերի համար՝ համապատասխանաբար կազմելով 132 և 58 հեկտար։
Գյուղի մասնագիտացման ուղղությունը երկրագործությունն է։ Զբաղվում են դաշտավարությամբ, պտղաբուծությամբ (տանձ, խնձոր, սալոր), մշակում են հացահատիկային, կերային, բանջարաբոստանային կուլտուրաներ։ Զբաղվում են խոշոր եղջերավոր անասնաբուծությամբ, մեղվաբուծությամբ, թռչնաբուծությամբ։


== Հասարակական կառույցներ ==
2013 թ.-ի դրությամբ գյուղն ունի դպրոց, գրադարան, բուժկետ և կապի հանգույց։


== Հայտնի անձինք ==
Սիմոն Զավարյան - Հ.Յ.Դաշնակցության ղեկավարներից մեկը։
Դանուշ Շահվերդյան - XX դարի 20-30-ականների հասարակական-պետական գործիչ, նա 1936 թ. Մարսելից Կոմիտասի աճյունը տեղափոխել է Երևան, որի համար էլ Բերիան նրան չի ներել և ինքն էլ, կինն էլ զրկվեցին կյանքից։


== Ծանոթագրություններ ==
Ալեքսանդր Պանկին

Ալեքսանդր Պանկին (ռուս.՝ Алекса́ндр Анато́льевич Па́нкин, հունիսի 25, 1953(1953-06-25), Թբիլիսի, Վրացական ԽՍՀ, ԽՍՀՄ), խորհրդային և ռուսական դիվանագետ, 2017 թվականի հոկտեմբերից Ռուսաստանի Դաշնության արտաքին գործերի նախարարի տեղակալ։ Արտակարգ և լիազոր դեսպան (2018)։


== Կենսագրություն ==
1985 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտի միջազգային տնտեսական հարաբերությունների ֆակուլտետը։ Տիրապետում է անգլերեն և հունգարերեն լեզուներին։
1985 թվականից աշխատում է ԽՍՀՄ ԱԳՆ համակարգում։

1985 թվականից՝ նա տարբեր պաշտոններ է զբաղեցրել միջազգային տնտեսական հարաբերությունների վարչությունում և ԱԳՆ միջազգային կազմակերպությունների դեպարտամենտում։
1993-1997 թվականներին՝ Նյու Յուրքում (ԱՄՆ) ՄԱԿ-ին առընթեր Ռուսաստանի Դաշնության մշտական ներկայացուցչության առաջին քարտուղար։
1998-2000 թվականներին՝ ՄԱԿ-ի Տնտեսական և սոցիալական խորհրդի և տարածաշրջանային տնտեսական հանձնաժողովների բաժնի պետ՝ Ռուսաստանի ԱԳՆ միջազգային կազմակերպությունների դեպարտամենտում։
2001-2005 թվականներին՝ Ժնևում ՄԱԿ-ի և այլ միջազգային կազմակերպությունների բաժանմունքին առընթեր Ռուսաստանի Դաշնության մշտական ներկայացուցչության ավագ խորհրդական։
2005-2010 թվականներին՝ ՌԴ ԱԳՆ միջազգային կազմակերպությունների դեպարտամենտի փոխտնօրեն։
2010-2014 թվականներին՝ Նյու Յորքում ՄԱԿ-ին առընթեր Ռուսաստանի Դաշնության մշտական ներկայացուցչի առաջին տեղակալ։
2014-2017 թվականներին՝ Ռուսաստանի ԱԳՆ միջազգային կազմակերպությունների դեպարտամենտի տնօրեն։
2016 թվականից՝ Ռուսաստանի ԱԳՆ կոլեգիայի անդամ։
2017 թվականի հոկտեմբերից՝ Ռուսաստանի Դաշնության արտաքին գործերի նախարարի տեղակալ։ Այդ պաշտոնում փոխարինել է Վ. Ա. Նեբենզյուին։Ամուսնացած է, ունի դուստր։


== Դիվանագիտական աստիճան ==
Արտակարգ և լիազոր դեսպան (2018 թվականի փետրվարի 10)։
1-ին դասի արտակարգ և լիազոր դեսպանորդ (2013 թվականի օգոստոսի 15)։
2-րդ դասի արտակարգ և լիազոր դեսպանորդ (2008 թվականի ապրիլի 23)։


== Պարգևներ ==
Ռուսաստանի Դաշնության նախագահի շնորհակալությունը (2008 թվականի դեկտեմբերի 18)՝ Ճապոնիայի Հոկայդո կղզում «8-րդ խմբի »գագաթնաժողովի հաջող անցկացման գործում ունեցած մեծ ավանդի համար։
Ռուսաստանի Դաշնության Կառավարության Երախտագիտությունը
ՌԴ ԱԳՆ «Տարբերություն» կրծքանշան։


== Ծանոթագրություններ ==


== Արտաքին հղումներ ==
Ալեքսանդր Պանկին
Ալեքսանդր Պանկին
Ալեքսանդր Պանկին
Կենսագրությունը Ռուսաստանի ԱԳՆ կայքում.
Բորիս Կուպրիյանով

Բորիս Կուպրիյանով (ռուս.՝ Борис Александрович Куприянов, սեպտեմբերի 25, 1972(1972-09-25), Մոսկվա, ԽՍՀՄ), ռուս հրատարակիչ և հրապարակախոս, Մոսկվայի «Ֆալանստեր» գրախանութի համահիմնադիրներից մեկը, Մոսկվայի Միջազգային բաց գրքի փառատոնի ծրագրային տնօրեն և ինտելեկտուալ  Non/fiction գրականության միջազգային տոնավաճառի փորձագիտական խորհրդի անդամ։


== Կենսագրություն ==
1995 թվականին ավարտել է Մոսկվայի ավիացիոն ինստիտուտի  թռչող սարքերի ռադիոէլեկտրոնիկայի ֆակուլտետը։ 1999 թվականին ընդունվել է աշխատանքի «Գիլեյա» գրախանութում։
2002 թվականին դարձել է «Ֆալանստեր» գրախանութի համահիմնադիրներից մեկը։ Հանդիսանում է կոոպերատիվ խանութ, բոլոր աշխատակիցները համարվում են հավասար՝ տնօրենի պաշտոնը գոյություն չունի։ Այդուհանդերձ, Բորիս Կուպրիյանովը հաճախ է մամուլում հանդես գալիս որպես խանութի տնօրեն։ Բորիս Կուպրիյանովը նաև հանդիսանում է «Գինու գործարան» արվեստի կենտրոնում Ֆալանստեր խանութի  և «Գարաժ» ժամանակակից մշակույթի կենտրոնում ինտելեկտուալ գրականության խանութների կազմակերպիչը։
2009 և 2010 թվականներին եղել է Մոսկվայի Միջազգային բաց գրքի փառատոնի ծրագրային տնօրենը:Non/fiction տոնավաճառի փորձագիտական խորհրդի անդամ։ Գրական ակադեմիայի (ժյուրիի) Ազգային գրական «Մեծ գիրք» մրցանակի անդամ։


== Ծանոթագրություններ ==


== Արտաքին հղումներ ==
Официальный сайт магазина «Фаланстер»
Публикации Б. А. Куприянова в «Русском журнале»
Блог Б. А. Куприянова на «Радио Свобода» Archived 2010-12-22 at the Wayback Machine.
Սամղուրե

Սամղուրե (վրաց.՝ სამყურე), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1280 մետր բարձրության վրա։ Շրջկենտրոն Ադիգենից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 134 մարդ։


== Ծանոթագրություններ ==
Ուուսկյուլա (գյուղ, Մառտնա շրջան)

Անվան այլ կիրառումների համար տե՛ս՝ ՈւուսկյուլաՈւուսկյուլա (էստ․՝ Uusküla), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յաբլոնովո (գյուղ, Զադոնսկի շրջան)

Անվան այլ կիրառումների համար տե՛ս՝ ՅաբլոնովոՅաբլոնովո (ռուս.՝ Яблоново), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոկատի գավառակ

Թոկատ, գավառակ Արևմտյան Հայաստանում, Սեբաստիայի վիլայեթում։ Կենտրոնը Եվդոկիա քաղաքն էր։


== Վարչական բաժանում ==
Մինչև 1915 թվականի Մեծ եղեռնը գավառակն ուներ 25 քաղաքներ և գյուղեր, որոնցում հայերի թիվը ըստ «Յուշամատյան մեծ եղեռնի»-ի վիճաակագրության կազմում էր 70 000 և ավելի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռիստիպալո

Ռիստիպալո (էստ․՝ Ristipalo), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 268 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տիլլի (գյուղ, Տիստամաա շրջան)

Անվան այլ կիրառումների համար տե՛ս՝ ՏիլլիՏիլլի (էստ․՝ Tõlli), գյուղ Էստոնիայի Պյարնումաա նահանգի Տիստամաա շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆյումինատա

Ֆյումինատա  (իտալերեն՝ Fiuminata), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 1604 մարդ (2008), բնակչության խտությունը՝ 20 մարդ/կմ²։ Տարածքը կազմում է 76 կմ²։ Փոստային ինդեքս՝ 62025։ Հեռախոսային կոդ՝ 0737։


== Ժողովրդագրություն ==


== Համայնքի վարչակազմ ==
Հեռախոսահամար։ 0737 54128
Էլեկտրոնային փոստ։ comune@fiuminata.sinp.net
Պաշտոնական կայք։ http://www.fiuminata.sinp.net/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռիու Ֆորմոզուի գավառ

Ռիու Ֆորմոզուի գավառ (պորտ.՝ Microrregião do Rio Formoso), գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 112 020 մարդ 2006 թվականի տվյալներով։ Զբաղեցնում է 51 405,340  կմ² տարածք։ Բնակչության խտությունը՝ 2,2  մարդ/կմ²։


== Վիճակագրություն ==
Համախառն ներքին արտադրանքը կազմել է 545 420 011,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 5 109,12 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,731։


== Գավառի կազմ ==
Գավառի կազմի մեջ են մտնում հետևյալ համայնքները.

Արագուասու
Դուերե
Յուղաքար (լեռնագագաթ, Գեղարքունիքի մարզ)

Անվան այլ կիրառումների համար տե՛ս՝ Յուղաքար (այլ կիրառումներ)Յուղաքար, լեռնագագաթ Հայաստանի Գեղարքունիքի մարզում, Արջանոցի լեռներում, Ծովագյուղից 5 կմ արևմուտք։ Բարձրությունը՝ 2381 մետր։


== Ծանոթագրություններ ==
Վիթիբրոյթ

Վիթիբրոյթ  (գերմ.՝ Wittibreut), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 2022 մարդ (դեկտեմբերի 31, 2010 թվական)։ Զբաղեցնում է 38,35 կմ² մակերես տարածք։ Պաշտոնական կոդ՝  09 2 77 152։


== Ծանոթագրություններ ==


== Արտաքին հղումներ ==
Պաշտոնական կայք
Տելեփա

Տելեփա (վրաց.՝ ტელეფა), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 577 մարդ։


== Ծանոթագրություններ ==
Սերեդին (Կագալնիցկի շրջան)

Սերեդին (ռուս.՝ Середин), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Իվանովո-Շամշևսկի համայնքի կազմի մեջ։
Յաբազլի

Յաբազլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հանրի Զարյան

Հանրի Նաիրիի Զարյան (հունիսի 3, 1928(1928-06-03), Երևան, Հայկական ԽՍՀ, ԱԽՖՍՀ, ԽՍՀՄ - հոկտեմբերի 18, 1974(1974-10-18), Երևան, Հայկական ԽՍՀ, ԽՍՀՄ), հայ արձակագիր, թարգմանիչ, դերասան, ՀԽՍՀ վաստակավոր արտիստ (1970), ԽՍՀՄ գրողների միության անդամ (1967)։ Նաիրի Զարյանի որդին։


== Կենսագրություն ==
Ֆրանսիացի ականավոր գրող Անրի Բարբյուսը 1927 թվականին գալիս է Հայաստան։ Հանրի Զարյանի հայրը՝ Նաիրի Զարյանը, ի պատիվ Բարբյուսի հետ ունեցած բարեկամության, իր որդու անունը դնում է Հանրի։
Հանրի Զարյանը 1952 թ. ավարտել է Երևանի Թատերական ինստիտուտի դերասանական ֆակուլտետը։ Նույն թվականին սկսել է խաղալ Երևանի Գաբրիել Սունդուկյանի անվան ակադեմիական թատրոնում։ 1966-1974 թթ. խաղացել է Երևանի դրամատիկական թատրոնում։ Մահացել է Երևանում։


== Դերեր ֆիլմերում ==
1960 - Հյուսիսային ծիածան - դրվագ
1961 - Տժվժիկ - դրվագ
1970 - Անցյալի արձագանքները - Սարգիս
1972 - Տղամարդիկ - դրվագ


== Հանրի Զարյանի երկերի մատենագիտություն ==
Գնդլիկը, Երևան, Հայպետհրատ, 1962, 14 էջ
Անիվավոր տնակը։ Երկնքում փայլում էր Վեներան, Երևան, Հայպետհրատ, 1963, 200 էջ
Քեռի Վահանն ու մենք, Երևան, «Հայաստան», 1965, 165 էջ
Շո-կո-լադ, Երևան, «Հայաստան», 1968, 85 էջ
Գիշատիչներն ու խոտակերները, Երևան, «Հայաստան», 1968, 28 էջ
Տզզանը, Երևան, «Հայաստան», 1970, 11 էջ
Նրա վերջին արկածը, Երևան, «Հայաստան», 1973, 106 էջ


== Թարգմանություններ (ռուսերենից) ==
Ջեկ Լոնդոն, Ոսկե կիրճը, Երևան, Հայպետհրատ, 1962, 39 էջ։
Հերբերտ Ուելս, Անտառի գանձը, Երևան, 1962, 43 էջ։
Պոլ Բեռնա, Անգլուխ ձին, Երևան, Հայպետհրատ, 1963, 130 էջ։
«Թարգմանչաց արվեստ» շտեմարան։


== Աղբյուրներ ==


== Արտաքին հղումներ ==
Հանրի Զարյանը Էյ Վի Փրոդաքշն կայքում
Միքայել Միանսարյանց

Միքայել Մեսրոպի Միանսարյանց (1830, Տփղիս (այժմ՝ Թբիլիսի) - 1880 թ. փետրվարի 5, Պետերբուրգ), հայ գիտական մատենագիտության հիմնադիր-լրագրող, հասարակական գործիչ։


== Կենսագրություն ==
Սովորել է Ներսիսյան դպրոցում, Լազարյան ճեմարանում, ավարտել Պետերբուրգի կայսերական հեծելազորային բարձրագույն ուսումնարանը (1857)։ Եղել է փոխգնդապետ։ Աշխատակցել է «Հյուսիսափայլ», «Մեղու Հայաստանի», «Кавказ» և այլ պարբերականների։ Կազմել է «Քնար հայկական» (1868) երգարանը, որի վերջաբանում, ինչպես նաև «Կանոնավոր և վայելուչ գրության պատմությունը և տեսութունը» (1872) աշխատության մեջ, ամփոփել է իր մանկավարժական հայացքները։ 1873 թվականին Լայպցիգում հայկական դպրոցների համար որպես ձեռնարկ հրատարակել է իր կազմած «Հայերեն կանոնավոր և վայելուչ գրության» վարժությունների 5 և տողանցքների 4 պրակ։ Կազմել է հայ տպագիր արտադրանքի ընդհանուր մատենագիտություն (անտիպ)։ 1874-1876 թվականներին լույս է ընծայել Կովկասի և Անդրկովկասի մատենագիտություն աշխատության առաջին հատորը, որտեղ հայերեն, ռուսերեն, ֆրանսերեն, գերմաներեն, վրացերեն և այլ լեզուներով ներկայացված են մոտ 6000 գիրք, հոդված, քարտեզ, տպագիր ու ձեռագիր նյութեր։ Գերակշիռ մասը կազմում է հայերեն, ինչպես և տարբեր լեզուներով հայագիտական գրականությունը։


== Գրականություն ==
Իշխանյան Ռ., «Հայ մատենագիտության պատմություն», պրակ 2, Երևան, 1968


== Ծանոթագրություններ ==
Սյամժա (այլ կիրառումներ)

Սյամժա, կարող է վերաբերել՝

Սյամժա - քաղաք Ռուսաստանի Վոլոգդայի մարզի Սյամժենսկի շրջանի կազմում
Սյամժա - գետ Ռուսաստանում, Վոտչայի վտակը
(3339) Տրեշնիկով

(3339) Տրեշնիկով (անգլ.՝ Treshnikov), աստերոիդ աստերոիդների հիմնական գոտում։ Հայտնաբերվել է 1978 թվականի հունիսի 6-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,179679 ա. մ., առավելագույնը մոտենում է 2,7542 ա. մ. հեռավորության վրա և հեռանում 3,6052 ա. մ.։ Արեգակի շուրջ մեկ ամբողջական պտույտ է կատարում 2070,97 երկրային օրվա ընթացքում, իր ուղեծրով շարժվելով միջինում 0,173832 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3339) Տրեշնիկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնսեն (Բարսելոնա)

Մոնսեն (Բարսելոնա)  (կատ.՝ Montseny), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալես Օրենտալ շրջանում։ Տարածքը կազմում է 26,8 կմ²։ Բնակչությունը՝ 312 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
պաշտոնական կայք Archived 2008-04-12 at the Wayback Machine.
Ajuntament del Montseny Archived 2008-04-12 at the Wayback Machine.
Informació de la Generalitat de Catalumya Archived 2007-09-29 at the Wayback Machine.
Informació de l'Institut d'Estadística de Catalunya
Նորֆոլկ շրջան (Մասաչուսեթս)

Նորֆոլկ շրջան (անգլ.՝ Norfolk County), ԱՄՆ Մասաչուսեթս նահանգի 14 վարչական միավորներից մեկը։ Ընդհանուր տարածությունը 1.036 կմ² է, բնակչությունը՝ 670.850 մարդ (2010 թ. տվյալներով)։ Շրջկենտրոնն է Դեդհամ բնակավայրը։ Կազմավորվել է 1793 թ.։
(2391) Տոմիտա

(2391) Տոմիտա (անգլ.՝ Tomita), աստերոիդ աստերոիդների հիմնական գոտում։ Հայտնաբերվել է 1957 թվականի հունվարի 9-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,440465 ա. մ., առավելագույնը մոտենում է 2,1136 ա. մ. հեռավորության վրա և հեռանում 2,7673 ա. մ.։ Արեգակի շուրջ մեկ ամբողջական պտույտ է կատարում 1392,54 երկրային օրվա ընթացքում, իր ուղեծրով շարժվելով միջինում 0,258521 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,01° անկյուն։
Տոմիտա աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2391) Տոմիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարմելո Միֆսուդ Բոննիչի

Կարմելո Միֆսուդ Բոննիչի (անգլ.՝ Dr Carmelo Mifsud Bonnici, հուլիսի 17, 1933(1933-07-17), Բորմլա, Մալթա, Մեծ Բրիտանիայի թագավորություն - նոյեմբերի 5, 2022(2022-11-05)), մալթացի պետական և քաղաքական գործիչ։ Մալթայի Հանրապետության վարչապետը 1984-1987 թվականներին։ Կողմ է Մալթայի ԵՄ-ից դուրս գալուն։


== Կենսագրություն ==
Ծնվել է 1933 թվականի հուլիսի 17-ին Մալթայի փոքր քաղաքում։ Հայրը՝ պրոֆեսոր, իրավաբանական գիտությունների դոկտոր Լորենցո Միֆսուդ Բոննիչին է։ Տարրական կրթությունը ստացել է պետական դպրոցում, այն ավարտելուց հետո ընդունվել է Մալթայի համալսարան։ 1954 թվականին ստացել է իրավաբանական գիտությունների դոկտորի կոչում։ 1968 թվականի մայիսից Մալթայի համալսարանում զբաղվել է արդյունաբերական և ֆինանսական իրավունքի դասավանդմամբ։


== Քաղաքական գործունեություն ==
Ուսանողական տարիներին եղել է կաթոլիկ սոցիալական գիլդիայի ակտիվ անդամ, ավելի ուշ՝ երիտասարդական քրիստոնեական աշխատանքային շարժման իրավական խորհրդատու։
1969 թվականից ակտիվ մասնակցություն է ունեցել Մալթայի արհմիութենական շարժմանը։ Հայտնի է դարձել արհմիությունների իրավախորհրդատուի պաշտոնում իր գործունեությամբ, երբ նրան հաջողվել է խոչընդոտել գործադուլներին մասնակցելու համար բանտային պատիժ նախատեսող օրինագծի ընդունմանը։
1980 թվականի մայիսի 29-ին նշանակվել Է Լեյբորիստական կուսակցության ղեկավարի տեղակալ, որը պատասխանատու է կուսակցական գործերի համար։ Ղեկավարել է Լեյբորիստական կուսակցության նախընտրական արշավը 1981 թվականի համընդհանուր ընտրությունների ժամանակ, որտեղ Լեյբորիստական կուսակցությունը հաղթել է երրորդ անգամ անընդմեջ։
1983 թվականի սեպտեմբերի 5-ից նշանակվել է կառավարության առաջին փոխվարչապետ և կրթության նախարար։
1984-1987 թվականներին զբաղեցրել է Մալթայի վարչապետի պաշտոնը։
2000 թվականից գլխավորել է Ազգային անկախության քարոզարշավ քաղաքական ճակատը, որը հանդես է գալիս ԵՄ կազմից Մալթայի դուրս գալու օգտին։ 2003 թվականից զբաղեցնում է Մալթայի արդարադատության նախարարի պաշտոնը (այդ պաշտոնում ակտիվորեն դեմ է հանդես եկել ամուսնալուծությունների օրինականացմանը, ի պաշտպանություն ամուսնության, ընտանիքի և չծնված երեխաների)։


== Ծանոթագրություններ ==
Պոլ դը Լագարդ

Պոլ Անտոն դը Լագարդ (գերմ.՝ Paul Anton de Lagarde, նոյեմբերի 2, 1827(1827-11-02), Բեռլին, Պրուսիայի թագավորություն - դեկտեմբերի 22, 1891(1891-12-22), Գյոթինգեն, Գերմանական կայսրություն), գերմանացի հայագետ։
Եղել է Գյոթինգենի համալսարանի արևելյան լեզուների դասախոս (1869-1891)։ 1850 թվականին հրատարակել է «Հայերենի և սանսկրիտի բաղաձայնների համեմատությունը» հոդվածը, կատարել 283 բառերի համեմատություն։ «Պարսկականք» (1851) ուսումնասիրության մեջ քննել է զենդերենը, աֆղաներենը, հայերենը, պարսկերենը են։ «Հայերի նախապատմության մասին» (1854) աշխատությամբ կատարել է հայերենի 1000 բառի քննություն, հանգել այն եզրակացության, որ հայերենի բառապաշարի ավելի քան 1/3-ը հնդեվրոպական ծագում ունի։ Իր հայագիտական գործերն ամփոփել է «Հայկական ուսումնասիրություններ» (1877) հատորում։


== Ծանոթագրություններ ==
Գոլնի Բուգոր

Գոլնի Բուգոր (ռուս.՝ Гольный Бугор), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարակալպակստանի Հանրապետության ազգային օրհներգ

Կարակալպակստանի Հանրապետության ազգային օրհներգ(Կաղապար:Lang-kaa; ուզբ.՝ Qoraqalpogʻiston Respublikasining davlat madhiyasi /  Қорақалпоғистон Республикасининг давлат мадҳияси) — պաշտոնական խորհրդանիշներից մեկը (դրոշի ու զինանշանի հետ միասին) Կարակալպակստանի Հանրապետություն - ինքնիշխան  հանրապետություն Ուզբեկստանի Հանրապետության կազմում:Հաստատվել է 1993 թվականի դեկտեմբերի 24-ին, երբ Կարակալպակստանի Հանրապետության Գերագույն խորհրդի XIV նստաշրջանում ընդունվեց «Կարակալպակստանի Հանրապետության պետական ​​օրհներգի մասին» օրենքը:Հիմնը կարակալպերեն լեզվով է:Հիմնի խոսքերի հեղինակը Իբրայիմ Յուսուպովն է, կոմպոզիտորը ՝ Նաջիմադդին Մուհամեդդինովը։


== Տեքստ ==


== Ծանոթագրություններ ==


== Արտաքին հղումներ ==
«Государственная символика Республики Каракалпакстан» (ռուսերեն)։ Официальный сайт Совета Министров Республики Каракалпакстан и портал Государственной власти Республики Каракалпакстан — karakalpakstan.uz։ Վերցված է 2018-11-1
Ալկանյիսես

Ալկանյիսես (իսպ.՝ Alcañices), բնակավայր և մունիցիպալիտետ Իսպանիայում։ Մտնում է Սամորա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Ալիստե շրջանում։ Նրա տարածքը գրավում է 55 կմ², իսկ բնակչությունը կազմում է 1159 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 66 կմ հեռավորության վրա։
1297 թվականին Ալիկանյիսեսում ստորագրվել է պայմանագիր, ըստ որի քաշվել է սահման պորտուգալական և կաստիլյական թագավորությունների միջև։


== Հեռավորությունը Ալկանյիսեսից ==
Մադրիդ 264 կմ մոտակա
Սևիլյա 482 կմ
Մուրսիա 608 կմ
Բիլբաո 330 կմ
Բարսելոնա 710 կմ
Վալենսիա 562 կմ
Սարագոսա 455 կմ
Մալագա 579 կմ
Պալմա 796 կմ
Լաս Պալմաս դե Գրան Կանարիա 1721 կմ
Ալիակնտե/Ալականտ 624 կմ
Կորդոբա 445 կմ


== Ծանոթագրություններ ==
Գրուշևկա (գյուղ, Կուպյանսկի շրջան)

Անվան այլ կիրառումների համար տե՛ս՝ ԳրուշևկաԳրուշևկա (ուկրաիներեն՝ Грушівка), գյուղ Ուկրաինայի Խարկովի մարզի Կուպյանսկի շրջանում։ Բնակավայրը նախկինում նաև անվանվել է Կոմիսարովկա։ Հիմնադրվել է 1815 թվականին։
2001 թվականի տվյալներով Գրուշևկա գյուղում բնակվում էր 1 294 մարդ։ Բնակավայրը զբաղեցնում է 2,96 կմ² տարածք։ Բնակչության խտությունը կազմում էր 437,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երասխահուն

Երասխահուն (նախկինում` Արազիկ, Ղուռի Արազ),
գյուղ Հայաստանի Հանրապետության Արմավիրի մարզի Արմավիրի տարածաշրջանում, Արմավիրից 14 կմ հարավ-արևելք։ Գտնվում է ծովի մակերևույթից 840 մ բարձրության վրա գտնվող հարթավայրում։ Գյուղը հիմնադրվել է 1920 թ., վերանվանվել Երասխահուն` 1950 թ. ապրիլի 19-ին։


== Բնակչություն ==
Ըստ ՀՀ 2011 թ. մարդահամարի արդյունքների` Երասխահունի մշտական բնակչությունը կազմել է 1834, առկա բնակչությունը` 1802 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, պտղաբուծությամբ, թռչնաբուծությամբ, հացահատիկի և խորդենու մշակությամբ։


== Տես նաև ==
Երասխահունի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Գրականություն ==
Գևորգ Խաչատրյան, Նամակներ՝ մեկնաբանություններով, «Հայաստանի աշխատավորուհի», 1980, № 1, էջ 15-16։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Մեն (այլ կիրառումներ)

Մեն, կարող է վերաբերել՝


== Աշխարհագրություն ==
Մեն - նահանգ ԱՄՆ-ի հյուսիսարևելյան մասում։
Մեն - Բրիտանական թագի Թագավորական հողերից է։
Մեն - գետ Ռուսաստանում, Նիդիբի վտակը։
Մեն - ծոց Հյուսիսային Ամերիկայում։


== Այլ ==
Մ - Հայկական այբուբենի քսաներորդ տառը
Ֆլաքսիո

Ֆլաքսիո (ֆր.՝ Flaxieu), համայնք Ֆրանսիայում, Ռոն Ալպեր մարզի Էն գավառում։ Մտնում է Վիիրյո լը Գրան (կանտոն) համայնքի կազմի մեջ։ Հանդիսանում է Բելլե շրջանի օկրուգը։
Համայնքի INSEE կոդ՝ 01162։


== Տեղադրություն ==
Համայնքը տեղակայված է Փարիզից 430 կմ հարավ-արևելք, Լիոն քաղաքից 70 կմ հյուսիս, Բուրակ ան Բրես շրջանից 60 կմ դեպի հարավ-արևմուտք։


== Բնակչություն ==
Համայնքի բնակչությունը 2010 թվականին կազմում էր 63 մարդ։


== Վարչակազմ ==


== Տնտեսություն ==
2010 թվականի տվյալներով 32 աշխատունակ տարիքի մարդկանցից (15-64 տարեկան) 23-ը տնտեսապես ակտիվ էին, 9-ը անգործունակ (Ակտիվության ցուցանիշը — 71,9%, 1999 թվականին եղել է՝ 63,0%)։ 23 աշխատունակ բնակիչներից 23-ը աշխատում էին (12 տղամարդ և 11 կին), ոչ մեկը անաշխատանք չէին։
9 անգործունակ մարդկանցից աշակերտներ կամ ուսանողներ չկաին, 4-ը թոշակառու, 5-ը անաշխատունակ էին այլ պատճառներով։


== Տեսարժան վայրեր ==
Սուրբ Մավրիկա եկեղեցի(1483-1485 թվականներին)։ Պատմական հուշարձան 1969 թվականից
Ֆանտան(1491 թվական)։ Պատմական հուշարձան 1926 թվականից։


== Պատկերասրահ ==

		


== Ծանոթագրություններ ==


== Արտաքին հղումներ ==
«Флаксьё» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-03-25 
«Флаксьё» (ֆրանսերեն)։ cassini.ehess.fr։ Վերցված է 2014-03-25
(1778) Ալֆվեն

(1778) Ալֆվեն (անգլ.՝ Alfven), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,149479 ա. մ., առավելագույնը մոտենում է 2,7522 ա. մ. հեռավորության վրա և հեռանում 3,5467 ա. մ.։ Արեգակի շուրջ մեկ ամբողջական պտույտ է կատարում 2041,53 երկրային օրվա ընթացքում, իր ուղեծրով շարժվելով միջինում 0,176338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1778) Ալֆվեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիտանաբոա

Տիտանաբոա (լատ.՝ Titanoboa cerrejonensis) վերացած օձերի տեսակ, միակը Titanoboa տեսակի մեջ։ Կմախքի կառուցվածքը հուշում է, որ մոտ ցեղակիցներ են եղել վիշապօձերի հետ։
Բնակվել է ժամանակակից Կոլումբիայի տարածքում 61.7-58.7 մլն տարի առաջ։ Հայտնաբերվել են մնացորդներ  Սերրեխոն տեղի մոտակայքում գտնվող ածուխի հանքերում։ Օձը հայտնաբերվել է համաշխարհային գիտնականների խմբի՝ Ջոնաթան Բլոխի (հնէաբան Ֆլորիդայի համալսարանում) և Կառլոս Խառամիլոյի (հնաբուսաբան Սմիթսոնի համալսարանից, արևադարձային ուսումնասիրություն, Պանամա)։
Կանադայի և ամերիկայի կենդանաբանները, կմախքի համեմատական վերլուծությունից եկել են այն եզրակացության, որ օձը կարող էր հասնել 15 մետր երկարության և ունենալ 1 տոննա քաշ։ Ամենաերկար օձը, պահպանված մինչև մեր օրերը՝ ցանցավոր պիտոնը, ստույգ հասնում է մինչև 7 մետր երկարության։ Ամենափոքր օձը՝ Leptotyphlops carlae, ունի ընդամենը 10 սանտիմետր երկարություն:
Քանի որ օձերը սառնարյուն են, հայտնաբերումը  հաստատել է միայն այն, որ ապրելու վայրը այս էակի պետք է ավելի տաք լիներ, քան կարծում էին առաջ, տարեկան միջին 30-34 °C ջերմաստիճանով։ Երկրի տաք կլիման Սերեխոնի վիշապօձին հնարավորություն էր տալիս հասնել ավելի մեծ չափսերի, քան իրենց ներկայիս սերունդներին։ Հնագիտական պեղումները, կատարվելով մեր ժամանակներում, հաստատոմ են այս տեսությունը։ Ատամների կառուցվածքից ելնելով, կարելի է եզրակացնել, որ նրանք սնվել են միայն ձկներով։


== Մշակույթում ==
2011 թվականին Չարլի Բրինսոնը և իր խումբը ստեղծել են 10 մետր երկարությամբ մեխանիկական տիտանաբոայի օրինակ։ Խմբի նպատակն էր ստեղծել 15 մետրանոց նմուշ։
2012 թվականի մարտի 22 ին վերակառուցել են 14 մետր երկարությամբ տիտանաբոայի կմախքը, ստեղծել են գիտահանրամատչելի Titanoboa: Monster Snake  ծրագրի համար, արտադրված է Smithsonian Channel-ի կողմից, ցուցադրվել է Նյու Յորքի կենտրոնական կայարանում։
Տիտանաբոան հայտնվում է «Портал юрского периода: Новый мир» (անգլ.՝ Primeval: New World) ֆանտաստիկ ֆիլմի երկրորդ սերիայում։
Ռիկա Յանսիի պատմությունում «Անդունդ ուղեկցող աստիճանները» սյուժետը պտտվում է տիտանաբոաի շուրջ ՝ միակ կենդանի նմուշի։ Այս օձը գրքում գրված է ինչպես թունավոր էակ, հին փուլերի զարգացմամբ նման է սովորական վիշապօձին, որի խայթոցից քայքայվում են ներքին օրգանները։


== Ծանոթագրություն ==


== Տես նաև ==
Самая большая змея рассказала о древнем климате Archived 2009-05-12 at the Wayback Machine.
Monster im Treibhaus(գերմ.)
Eat (հավելված)

Eat հավելվածը (Արաբերեն։ أيت آب) առցանց ռեստորանների ամրագրմսն ծառայություն է Միջին Արևելքում։ Այն հնարավորություն է տալիս փնտրել և բացահայտել ռեստորաններ, և կատարել ամրագրումներ առցանց։ Ընկերությունը ռեստորաններից գանձում է յուրաքանչյուր ամրագրման և յուրաքանչյուր այցեկուի ամրագրման համար։ Համաձայն ընկերության տվյալներին առ այսօր համակարգը տեղավորել է շուրջ 6,500,000 հյուրեր։
Eat-ը ստեղծել է Նեզար Կադհեմը Բահրեյնում 2015 թվականին և մինչ օրս 4,200,000 դոլլար։ Ներկայումս ընկերությունը գործում է ՄԻջին Արևելքում․ և հիմա Silicon Valley-ի 500 ստարտապներից է։


== Ծառայության նկարագրություն ==
Ծառայությունը հնարավորություն է տալիս օգտվողներին հայտնաբերել ռեստորաններ, և փնտրել հասանելի ժամանակահատվածներ և կապ հաստատել և ամրագրել Eat համակարգի միջոցով։ Ամրագրումը կատարելուց հետո օգտվողը էլեկտրոնային նամակաով ստանում է հաստատում և կարող է Uber տաքսի պատվիրել դեպի ռեստորան։


== Ծանոթագրություններ ==
==References==


== Արտաքին հղումներ ==
https://eatapp.co/ Eat (հավելված). պաշտոնական կայք
Հենքոկ շրջան (այլ կիրառումներ)

Հենքոկ շրջան, կարող է վերաբերել՝

Հենքոկ շրջան - ԱՄՆ Այովա նահանգի 99 վարչական միավորներից մեկը
Հենքոկ շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Ամբողջ գեղեցկությունը և արյունահեղությունը

Ամբողջ գեղեցկությունը և արյունահեղությունը (անգլ.՝ All the Beauty and the Bloodshed), ամերիկացի ռեժիսոր Լորա Պոյտրասի 2022 թվականին նկարահանած վավերագրական ֆիլմն է, որն ուսումնասիրում է Նան Գոլդինի կարիերան և Սաքլեր ընտանիքի անկումը։ Պոյտրասն ասել է. «Նանի արվեստն ու տեսլականը տարիներ շարունակ ինձ ոգեշնչել են իմ աշխատանքում և ազդել կինոգործիչների սերունդների վրա»։ ԿԻնոնկարի առաջին ցուցադրությունը կայացել է 2022 թվականի սեպտեմբերի 3-ին Վենետիկի միջազգային 79-րդ կինոփառատոնի ժամանակ, արժանացել է «Ոսկե առյուծ» մրցանակի, և դարձել երկրորդ վավերագրական ֆիլմը (առաջինը Sacro GRA-ն էր 2013 թվականին), որն արժանացել է Վենետիկի կինոփառատոնի գլխավոր մրցանակի։ Այն նաև ցուցադրվելու է 2022 թվականի Նյու Յորքի կինոփառատոնում, որտեղ լինելու է փառատոնի կենտրոնական ֆիլմը։ Պաշտոնական պաստառը ձևավորելու է Նան Գոլդինը։ Ֆիլմի դիստրիբյուտոր Նեոն ընկերությունը հայտարարել է, որ կինոնկարի ցուցադրությունը համընկնելու է Գոլդինի աշխատանքների հետահայաց ցուցադրությանը Ստոկհոլմի Ժամանակակից արվեստի թանգարանում, որը բացվելու է 2022 թվականի հոկտեմբերի 29-ին։


== Ֆիլմի մասին ==
Ֆիլմը ուսումնասիրում է լուսանկարիչ և ակտիվիստ Նան Գոլդինի կյանքն ու կարիերան և նրա ջանքերը՝ Սաքլեր ընտանիքին պատկանող Purdue Pharma ընկերությանը պատասխանատվության ենթարկելու իր արտադրած օքսիկոդոն (անգլ.՝ Oxycodone) դեղամիջոցով ափիոնային համաճարակին նպաստելու համար։ Գոլդինը ճանաչված լուսանկարիչ է, ում աշխատանքը հաճախ անդևրադառնում է ԼԳԲՏ ենթամշակույթներին և ՄԻԱՎ/ՁԻԱՀ-ի ճգնաժամին, նա  հիմնել է P.A.I.N (անգլ.՝ Prescription Addiction Intervention Now) կազմակերպությունը, որը  թիրախավորում է թանգարաններին և արվեստի այլ հաստատություններին, որ արվեստի համայնքը պատասխանատվության ենթարկվի Սաքլեր ընտանիքի հետ համագործակցության և արվեստին լավ հրապարակված ֆինանսական աջակցության համար։


== Ցուցադրության իրավունք ==
2022 թվականի օգոստոսին, մինչև Վենետիկի պրեմիերան, Neon ընկերությունը ձեռք է բերել ֆիլմի ԱՄՆ-ում ցուցադրության իրավունք, մինչդեռ Մեծ Բրիտանիայում և Իռլանդիայում իրավունքները ստացել էն Altitude Film Distribution ընկերությունըը։ 2022 թվականի սեպտեմբերին HBO Documentary Films ընկերությունը ձեռք է բերել ֆիլմի հեռուստատեսային հեռարձակման իրավունքները։


== Գնահատական ==
Ըստ Rotten Tomatoes կայքի՝ «Ամբողջ գեղեցկությունը և արյունահեղությունը» ֆիլմը ունի 100% հավանության վարկանիշ՝ հիմնված քննադատների 11 ակնարկների վրա, միջին գնահատականը 9.0/10 է։ Metacritic կայքում, որն օգտագործում է միջինացված ցուցանիշ, ֆիլմն ունի 100-ից 90 միավոր՝ հիմնված 8 գրախոսականի վրա, ըստ որոնց ֆիլմն ունի «համընդհանուր ճանաչում»։


== Պարգևներ ==


== Ծանոթագրություններ ==
Սերխի Սամպեր

Սերխի Սամպեր Մոնտանյա (իսպ.՝ Sergi Samper Montaña, հունվարի 20, 1995(1995-01-20), Բարսելոնա, Իսպանիա), իսպանացի ֆուտբոլիստ, Բարսելոնա Բ-ի հենակետային կիսապաշտպան։


== Ակումբային կարիերա ==
Մանուկ հասակում Սերխին իր ավագ եղբոր օրինակով զբաղվել է թենիսով, բայց վեց տարեկանում սկսել է զբաղվել ֆուտբոլով։ Տղայի պապիկը, հասկանալով որ ֆուտբոլը տղայի արյան մեջ է, նրան տանում է «Բարսելոնայի» մանկական դպրոց։ Սերխին անցել է կատալոնցիների ակումբի մանակական, պատանեկան, երիտասարդական մասնաճյուղերը և դրանցում միշտ եղել է կարևոր խաղացող։ 2013 թվականին Սերխին հասել է «Բարսելոնայի» պահեստայինների աստիճանի՝ «Բարսելոնա Բ» և դարձել թիմի հիմնական կազմի կարևոր խաղացողներից մեկը։ 2014 թվականին «Բարսելոնայի» գլխավոր մարզիչ Լուիս Էնրիկեն ուշադրություն դարձրեց երիտասարդ սանի վրա և ընդգրկեց թիմի կազմում՝ մասնակցելու Չեմպիոնների Լիգայի մրցաշարին։ Նրա դեբյուտը կայացել է սեպտեմբերի 17-ին կիպրոսյան «ԱՊՕԷԼ» ակումբի հետ տնային խաղում (1:0)։ Սամպերը դաշտ դուրս եկավ առաջին րոպեներից և մասնակցեց ամբողջ խաղին։ Հոկտեմբերի 21-ին նա ընդգրկվեց թիմի հայտացուցակում՝ մասնակցելու Չեմպիոնների Լիգայի շրջանակներում անցկացվող «Այաքսի» դեմ խաղին, բայց ամբողջ խաղն անցկացրեց պահեստայինների նստարանին։
Հոկտեմբերի 4-ին նա խաղաց ամբողջ 90 րոպեն Իսպանիայի գավաթի արտագնա խաղում ընդդեմ «Ուեսկիի» (0:4)։ Դրանից հետո Սամպերը թիմի կազմում մասնակցեց երկու հանդիպման՝ «Ուեսկիի» դեմ պատասխան խաղին (8:1) և «Էլչեի» դեմ խաղին (5:0)։


== Ակումբային վիճակագրություն ==
2015 թվականի հունիսի 6-ի դրությամբ


== Կարիերան հավաքականում ==
Սերխին հանդես է եկել Իսպանիայի պատանեկան հավաքականներում՝ սահուն անցնելով մի կատեգորիայից մյուսին։


== Խաղաոճ ==
Սամպերի խաղաոճը հաճախ համեմատում են Չավիի ոճի հետ։ Միանգամից աչքի է ընկնում նրա տակտիկական ինտելեկտը, ֆուտբոլից հասկանալը, ունակությունը հասկանալու խաղի էությունը, փոխանցումներն ու շարժումները, առաջնորդի որակները։ Ճնշման տակ գնդակն ընդունելիս խելացի և վստահ է։ Գրեթե միշտ գնդակին իդեալական է տնօրինում, լավ է գտնում դիրքավորումը, վարում է խաղը և միշտ հուշում է իր գործընկերներին, թե ուր փոխանցել և ուր վազել։ Կատարում է հրաշալի փոխանցումներ։


== Անձնական կյանք ==
Սերխիի ավագ եղբայրը՝ Ժորդին, պրոֆեսիոնալ թենիսիստ է։


== Նվաճումներ ==


=== Թիմային ===
Ֆուտբոլի Իսպանիայի առաջնություն - 2014/15
Իսպանիայի գավաթակիր (2) - 2014/15, 2015/16
Չեմպիոների Լիգայի հաղթող - 2014/15
Ընդհանուր՝ 4 տիտղոս


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Դատարկ բազմություն

Դատարկ բազմություն, մաթեմատիկայում, ավելի կոնկրետ՝ բազմությունների տեսության մեջ յուրահատուկ բազմություն, որը չունի որևէ տարր(էլեմենտ)։ Դատարկ բազմության մեծությունը և հզորությունը հավասար է զրոյին։ Որոշ աքսիոմատիկ բազմությունների տեսություններ դատարկ բազմության գոյությունը հնարավոր են համարում դատարկ բազմության աքսիոմի ներառման միջոցով։ Այլ տեսություններում դատարկ բազմության գոյությունը հնարավոր է դուրս բերել։  Բազմությունների հնարավոր շատ հատկություններ ճիշտ են նաև դատարկ բազմության համար։


== Նշանակում ==

Դատարկ բազմության տարածված նշանակումներն են «{}», «∅» և «
  
    
      
        ∅
      
    
    {\displaystyle \emptyset }
  » սիմվոները։ Վերջին երկուսը առաջին անգամ ներկայացրել է Բուրբաքի խումբը (հատկապես՝Անդրե Վեյլը) 1939 թվականին, նորվեգերենի և դանիերենի այբուբենների Ø  տառից ոգեշնչված. այն կապված չէ հունարեն Φ տառի հետ։
Յունիկոդում դատարկ բազմության նշանը U+2205-ում է։ TeX-ում այն կոդավորվում է՝ \emptyset կամ \varnothing:


== Հատկություններ ==
Ստանդարտ աքսիոմատիկ բազմությունների տեսությունում, երկու բազմություն հավասար են, եթե պարունակում են նույն տարրերը. այս պատճառով կարող է գոյություն ունենալ միայն մեկ առանց էլեմենտներով բազմություն։ Գոյություն ունի միայն մեկ դատարկ բազմություն։


== Ծանոթագրություններ ==


== Գրականություն ==
Halmos, Paul, Naive Set Theory. Princeton, NJ: D. Van Nostrand Company, 1960. Reprinted by Springer-Verlag, New York, 1974. ISBN 0-387-90092-6 (Springer-Verlag edition). Reprinted by Martino Fine Books, 2011. ISBN 978-1-61427-131-4 (Paperback edition).
Jech, Thomas (2002), Set Theory, Springer Monographs in Mathematics (3rd millennium տպ.), Springer, ISBN 3-540-44085-2 
Graham, Malcolm (1975) (english) (Hardcover), Modern Elementary Mathematics (2nd տպ.), New York: Harcourt Brace Jovanovich, ISBN 0155610392 


== Արտաքին հղումներ ==
Weisstein, Eric W., "Empty Set", MathWorld.
Բրայան Դեյսոն

Բրայան Դեյսոն (1935, ԱՄՆ), Կոկա-Կոլա ընկերության նախկին գործադիր տնօրեն։ Ընկերությունը ղեկավարել է 1986-1991 թվականներին։ Դեյսոնն աշխատել է Կոկա-Կոլա ընկերությունում ավելի քան 35 տարի։ Նա միացել է ընկերությանը 1959 թվականին Վենեսուելայում և երկար տարիներ աշխատել է Հյուսիսային Ամերիկայում, Կարիբյան ավազանում և Մեքսիկայում։ 1978 թվականին Դեյսոնը դարձավ Միացյալ Նահանգների Կոկա-Կոլա ընկերության զովացուցիչ ըմպելիքների բաժնի նախագահ։ 1983 թվականին նա դարձավ Հյուսիսային Ամերիկայի ամբողջ Կոկա-Կոլա ընկերության նախագահը։ 1986 թվականին Դեյսոնը դարձավ Կոկա-Կոլա ձեռնարկատիրության գործադիր տնօրեն։ Նա եղել է Linley Capital ընկերության խորհրդատուն։ 1995 թվականի մայիսից սկսած Դեյսոնն աշխատել է որպես Audits & Surveys Worldwide Inc ընկերության տնօրեն։ 1993 թվականի դեկտեմբերից սկսած Դեյսոնը եղել է Chatham միջազգային կորպորացիայի նախագահ։ Ստացել է բակալավրի աստիճան՝ ավարտելով Բուենոս Այրեսի համալսարանի տնտեսագիտության ֆակուլտետը։ Այնուհետև հաճախել է Հարվարդի բիզնես դպրոց։


== Արտաքին հղումներ ==
Բրայան Դեյսոնի լեգենդար 30 վայրկյանանոց ելույթը։ Archived 2017-02-04 at the Wayback Machine.
Դեյսոնի գիրքը։
Նավազ Շարիֆ

Միան Մոհամմեդ Նավազ Շարիֆ (ուրդու՝ میاں محمد نواز شریف ‎, դեկտեմբերի 25, 1949(1949-12-25)[…], Լահոր, Արևմտյան Փենջաբ, Պակիստանի դոմինիոն), պակիստանցի քաղաքական գործիչ և բիզնեսմեն, Պակիստանի մուսուլմական լիգայի առաջնորդ, չորս անգամ ընտրվել է Պակիստանի վարչապետ։


== Կենսագրություն ==
Նավազ Շարիֆ ծնվել է Լահորում, բիզնեսմենի ընտանիքում։ Ավարտել է Փենջաբի համալսարանը և աշխատանքի է անցել Ittefaq ընկերությունում, որը հիմնել էր իր հայրը։
1985 թվականին Շերիֆը դարձավ Փենջաբի գլխավոր նախարար, իսկ 1990 թվականին իր կուսակցությունով հաղթանակ տարավ արտահերթ խորհրդարանական ընտրություններում, որն անցկացվեց Բենազիր Բհուտտո հրաժարականից հետո։ 1992 թվականին Շերիֆը սկսեց անցկացնել «««Մաքրում» գործողությունը»» Կարաչիում, որն ուղված էր քաղաքում սոցիալական անկայունության նվազմանը և հնդկական ներգաղթականների հիմնած Մոհաջիրա Կահումիի շարժման»» դեմ։
Արդյունքում, 1993 թվականի ապրիլի 18-ին Պակիստանի նախագահ Գուլակ Իսխակ Խանը պաշտոնանկ արեց Շարիֆ կառավարությունը կաշառակերության, ընտանարություն և քաղաքական մրցակիցների սպանության մեղադրանքով և լուծարեց Ազգային ժողովը, անցկացնելով նոր ընտրություններ և անցումային կառավարություն։ Սակայն վեց ամիս անց երկրի Գերագույն դատարանը, ի օգուտ Շարիֆի, չեղարկեց նախագահի որոշումը։ Պակիստանի բանակը հրաժարվեց ընդունել այդ որոշումը, և Շարիֆի ու նախագահի հանդիպումից հետո նրանք երկուսն էլ հրաժարական տվեցին, ու էլի անցկացվեցին արտահերթ ընտրություններ, որում հաղթանակ տարավ Պակիստանի ազգային կուսակցությունը Բենազիր Բհուտտոյի գլխավորությամբ։
1996 թվականին Բհուտտոյի կառավարությունը հրաժարական տվեց, և հաջորդ տարում տեղի ունեցան նոր ընտրություններ, որում Շարիֆի կուսակցությունը հաղթեց հսկայական առավելությամբ։ Իշխանության գալուց անմիջապես հետո փոփուխություններ կատարեց սահմանադրությունում։ Այդ փոփոխությունները նոր կառավարության արտահերթ հրաժարականը դարձրեցին գրեթե անհնար։
2013 թվականի հուլիսի 5 Նավազ Շարիֆը չորրորդ անգամ հաստատվեց Պակիստանի վարչապետի պաշտոնում.
2017 թվականի հուլիսի 28-ին երկրի սահմանադրական դատարանի որոշմամբ Նավազ Շարիֆը իմպիչմենտի է ենթարկվել։


== Ծանոթագրություններ ==
Խոզերի լողափ (Բահամներ)

Խոզերի լողափ կամ Խոզերի կղզի (անգլ.՝ Pig Island կամ Pig Beach ), անբնակ կղզի, գտնվում է Բահամյան Կղզիներում՝ Էքսումայում։


== Աշխարհագրություն և առանձնահատկություններ ==

Էքսուման մոտավորապես 360 կղզիներից բաղկացած  շրջան է Բահամյան կղզիներում։ Կղզու վրա գոյություն ունեն երեք քաղցրահամ աղբյուրներ։


== Զավեշտալի պատմություն ==
Ասում են՝ նավաստիները խոզերին գցել են Մեծ ծանծաղուտ, որպեսզի, երբ ետ վերադառնային, ուտեին նրանց։ Սակայն նավաստիներն այդպես էլ չվերադարձան, իսկ խոզերը փրկվեցին անցնող նավերից թափվող ավելորդ սննդի շնորհիվ։ Մեկ այլ առասպել պատմում է, որ խոզերը փրկվել էին նավի խորտակման ժամանակ և կարողացել էին լողալ դեպի ափ։ Մեկ այլ առասպել էլ պատմում է, որ խոզերը փախել էին մոտակա կղզյակից։ Ուրիշներն ասում են, որ խոզերը բիզնեսային նշանակություն ունեն Բահամյան կղզիներում. դրանք հանդիսանում են տուրիստներին գրավելու միջոց։ Այժմ խոզերին կերակրում են տեղացիներն ու տուրիստները ։


== Ժողովրդագրություն և կենդանական աշխարհ ==
Մեծ գլխավոր ծանծաղուտը անմարդաբնակ կղզի է։ Կղզում ապրում են մոտ 20 խոզ ու խոճկոր։ Նաև մի քանի կատուներ ու այծեր կարող են հանդիպել կղզում։


== Համաշխարհային մշակույթում ==
Ռ․ Ջենիֆեր Նոլանի հեղինակած «Խոզերի կղու առեղծվածը» մանկական գիրքը պատմում է մի տղայի մասին, ով մի լողացող խոզից լսելով կղզում բնակվող խոզերի մասին, ճանապարհ է ընկնում դեպի խոզերի դրախտ, որպեսզի անձամբ հանդիպի նրանց։ 
Մանկական գրականության ճանաչված հեղինակ Սանդրա Բոյթոնը իր «Պարող Ֆիլադելֆիա ճուտիկներ» գրքում գրել է մի երգ Խոզերի կղզու մասին։


== Ծանոթագրություններ ==
Ռուս-լիբիական հարաբերություններ

Ռուս-լիբիական հարաբերություններ (ռուս.՝ Российско-ливийские отношения), դիվանագիտական հարաբերությունները Ռուսաստանի Դաշնության և Լիբիական Արաբական Հանրապետության միջև։
Դիվանագիտական հարաբերությունները հաստատվել են Խորհրդային Միության ժամանակաշրջանում՝ 1955 թվականի սեպտեմբերին։ Ստորագրվել են տնտեսական և տեխնիկական համագործակցության (1972), առևտրական (1974), օդային հաղորդակցության (1974), մշակութային համագործակցության (1975) համաձայնագրեր, 1981-1982 թվականի մշակութային համագործակցության ծրագիր (1981)։
2008 թվականի ապրիլին Վլադիմիր Պուտինը առաջին անգամ պաշտոնական այց կատարեց Լիբիա։


== Ծանոթագրություններ ==
Տրյամ: Բարև ձեզ

Տրյամ։ Բարև ձեզ (ռուս.՝ Трям! Здравствуйте!), խորհրդային նկարված մուլտիպլիկացիոն ֆիլմ` «Սերգեյ Կոզլովի հեքիաթները» շարքից, այն մասին, թե ինչպես է Արջուկը իր ընկերներին` Ոզնուն և Նապաստակին նվիրել Տիլիմիլիտրյադիայի հեքիաթային երկիրը։ Թողարկման տարեթիվը 1980 թվականի փետրվարի 10-ն է։


== Սյուժե ==
Մուլտֆիլմի գլխավոր հերոսներն են Արջուկը, Ոզնին և Նապաստակը։
Այսօր Նապաստակի ծննդյան օրն է, և Ոզնին նրա համար երիցուկներ է հավաքում` որպես նվեր։ Այդ ժամանակ Արջուկը պատմում է Ոզնուն Տիլիմիլիտրյադիա հեքիաթային երկրի մասին, որը նա ամբողջ գիշեր հորինել էր։ Այդ երկրում բոլորը ասում են միմյանց «Տրյամ», որը թարգմանվում է որպես «Բարև ձեզ»։
Քաղված երիցուկները տանում են Արջուկին և Ոզնուն երկինք, որտեղ նրանք քայլում և ցատկում են ամպերի վրայով։ Հանկարծ Ոզնուն և Արջուկին կանչում է Նապաստակը երկրի վրայից, որը նրանց ման էր եկել ամբողջ օրը։ Արջուկը, որ մինչ այդ ասում էր, թե ինքն ընկերություն է անում միայն Ոզնու հետ, վերցնում է վերջին միակ երիցուկը և ինչպես պարաշյուտից, ցատկում է դրանով։ Բայց թռիչքի ժամանակ պոկվում են երիցուկի բոլոր թերթիկները, և Արջուկը սկսում է ընկնել հողի վրա։ Նապաստակը, որը վերև էր բարձրանում խատուտիկներով, բռնում է նրան, բայց թողնում է խատուտիկները, և նրանք Արջուկի հետ շարունակում են ընկնել արդեն միասին։ Երբ Ոզնին, սանձում է ամպին, հասցնում է բռնել նրանց երկուսին էլ, և նրանք միասին թռչում են ամպերով, դառնալով հեքիաթային ձիեր, թռչում են դեպի մայրամուտի կողմը։
Հնչում է «Ամպեր` սպիտակաբաշ ձիեր» երգը»։


== Հեղինակներ ==
Հեղինակները ներկայացվել են ըստ մուլտֆիլմի լուսագրերի։


== Մուլտֆիլմեր ոզնու և արջուկի մասին ==
Ոզնու և արջուկի մասին մուլտֆիլմեր ստեղծել է ոչ միայն ռեժիսոր Յուրի Բուտիրինը, այլև ուրիշ ռեժիսորներ` տարբեր ոճերով։ Բայց բոլոր մուլտֆիլմերը նկարահանվել են ըստ Սերգեյ Կոզլովի և նրա սցենարների։

«Ոզնին մշուշում» (1975 թվական), ռեժիսոր` Յուրի Նորշտեյն
«Ինչպես ոզնին ու արջուկը դիմավորեցին Նոր տարին» (1975 թվական), ռեժիսոր` Ալլա Գրաչովա
«Եթե ընկնում են աստղերը...» (1978 թվական), ռեժիսոր` Ալլա Գրաչովա
«Տրյամ։ Բարև ձեզ» (1980 թվական), ռեժիսոր` Յուրի Բուտիրին
«Ձմեռային հեքիաթ» (1981 թվական), ռեժիսոր` Յուրի Բուտիրին
«Աշնանային նավակներ» (1982 թվական), ռեժիսոր` Յուրի Բուտիրին
«Զարմանալի տակառը» (1983 թվական), ռեժիսոր` Յուրի Բուտիրին
«Ինչպես են ոզնին և արջուկը փոխում երկինքը» (1985 թվական), ռեժիսոր` Նատալյա Մարչենկովա


== Վերաթողարկում DVD ձևաչափով ==
Մուլտֆիլմը բազմիցս վերահրատարակվել է DVD ձևաչափով մուլտֆիլմերի հավաքածուներում.

«Տրյամ։ Բարև ձեզ» (Խոշոր պլան)
«Տրյամ։ Բարև ձեզ»
«Սպիտակաբաշ ձիերը» (Տվիկ-Լիրեկ)
«Ամենափոքրերի համար»
«Սիրելի երգերը»
«Բարի գիշերներ, փոքրիկներ։ Երկրորդ շաբաթ»։ (Աղբյուր` Аниматор.ру)


== Ծանոթագրություններ ==


== Գրականություն ==
С. Г. Козлов Трям! Здравствуйте!: 26 сказок / Худ. Т. В. Абалакина. — М.: Самовар, 2011. — 104 с. — (Наши любимые мультфильмы). — ISBN 978-5-85066-136-6 , 978-5-9781-0251-2, 978-5-9781-0546-9


== Արտաքին հղումներ ==
Բարև ձեզ «Տրյամ։ Բարև ձեզ» «Ежепедия» պորտալում
«Облака — белогривые лошадки» երգը «Տրյամ։ Բարև ձեզ» մուլտֆիլմում
«Էկրան» ստեղծագործկան միություն
Трям! Здравствуйте! на сайте Ежиный портал
Трям! и другие истории о Ёжике и Медвежонке
Мультфильм «Տրյամ։ Բարև ձեզ» — լիցենզիոն վիդեոն ivi.ru կայքում
Խուան Պանտոխա դե լա Կրուս

Խուան Պանտոխա դե լա Կրուս (1553, Վալյադոլիդ, Կաստիլիա և Լեոն - հոկտեմբերի 26, 1608(1608-10-26)[…], Մադրիդ, Իսպանիա), իսպանացի նկարիչ։ Աշխատել է Ֆիլիպ II-ի և Ֆիլիպ III-ի արքունիքում` որպես արքունի դիմանկարիչ։


== Կենսագրություն ==
Խուան Պանտոխա դե լա Կրուստը, ինչպես նրա ուսուցիչ նկարիչ Ալոնսո Սանչես Կոելոն, ծնունդով Իսպանիայից են։ Նա ծնվել է Վալյադոլիդիայում 1553 թվականին։ Մահացել է Մադրիդում 1608 թվականի հոկտեմբերին։ Ենթադրաբար նա մայրաքաղաք է տեղափոխվել շատ փոքր հասակում և աշակերտել է Սանչես Կոելոյին, ում հետ, ըստ մի քանի իսպանական հետազոտողների, ազգակցական կապ ունի։ Երբ Պանտոխան աշխատում էր իր ուսուցչի արհեստանոցում, հիմնականում չէր ստորագրում իր աշխատանքները, սակայն որոշ անանուն աշխատանքներ որակավորվել են որպես նրա վրձնի գործեր։ Սանչես Կոելոյի մահից հետո արքունի նկարչից Պանտոխան դարձավ անկախ վարպետ։ Արքունիքի պաշտոնական նկարիչ Պանտոխան դարձել է Ֆիլիպ III-ի գահակալումից սկսած (1598 թվական) և հենց այդ պահից սկսվում է նրա աշխատանքների գրանցումը։


== Ոճ ==
Նկարագրելով նրա նկարների ոճը` հետազոտողները նշում են, որ Պանտոխան նկարել է նաև հագուստ և զարդեր, տրվել է մանրամասնություններին և չի խուսափել ֆլամանդական ավանդույթների չոր օբյեկտիվությունի։ Պանտոխայի լավագույն աշխատանքներն են համարվում նրա` երիտասարդ արքայադուստրերի դիմանկարները, որտեղ խստության հետ մեկտեղ կերպարներն օժտված են նկատելի հմայքով։ Ֆիլիպ II-ի դիմանկարներում Պանտոխան շեղվում էր ուսուցչի ուղղությունից։ Պանտոխայի ստեղծագործությունն ընդհանուր առմամբ կարելի է կոչել «իսպանական դիմանկարի» ձևավորման ուղղությամբ կատարված ես մեկ քայլ։


=== Հեղինակային խնդիրներ ===
Վերջին տարիների ընթացքում իր աշխատանքներից շատերը, ինչպես նաև Սանչես Կոելոյի գեղանկարը ժամանակակից հետազոտողները վերագրվում են այդ տարիներին նույնպես արքունիքում աշխատող իտալացի նկարիչ Ս. Անգիսոլեին։ Ամեն դեպքում այդ նկարները ոչ մի նկարչի կողմից ստորագրված չեն։ Արքայական ընտանիքից Սանչես Կոելոյի և Պանտոխայի դիմանկարների սեփականաշնորումը  եղավ 19-րդ և 20-րդ դարերում` ըստ դատարանի պաշտոնական տվյալների։


== Ծանոթագրություններ ==
Ժան Լորան

ժան Լորան (ֆր.՝ Jean Laurent, 1870-1955), ֆրանսիացի պատմաբան, հայագետ։ 1899 թվականից՝ Նանսիի համալսարանի դասախոս։ Գրել է Հայաստանի միջնադարյան պատմությանը նվիրված աշխատություններ։ «Հայաստանը Բյուզանդիայի և Իսլամի միջև, արաբական նվաճումից մինչև 886 թվականը» ծավալուն երկում վերլուծել է Հայաստանի վիճակը VII դարերում և վեր հանել քաղ ու սոցիալական այն պայմանները, որոնց շնորհիվ Հայաստանը խալիֆայության կազմում պահպանելով ինքնավարությունը՝ կարողացավ օգտվել արաբա-բյուզանդական հակասություններից և IX դարում անջատվել խալիֆայությունից ու դառնալ անկախ թագավորություն։